Լուսինե Պողոսյան – Տաթևում հոգևոր երգչախումբ վաղուց էր գործում, որի կազմում երգում էի նաև ես: Իսկ ներկայիս երգչախմբի կազմում ընդգրկված էին սկզբում Շինուհայր ու Հալիձոր գյուղերի երեխաները: Երբ երգչախմբի խմբավարը հանդիպեց տաթևացիներին ու վերջիններիս շահագրգռվածությունը ու մեծ սիրով Հայր Սուրբի կողմից կազմակերպված երգեցողության պարապմունքներին հաճախելը ոգևորեց նրան ու տաթևացիները նույնպես ընդգրկվեցին խմբի կազմում: Երգչախումբը առաջին անգամ ելույթով հանդես եկավ այս տարի Հայոց բանակի օրվան նվիրված հանդեսի (միջոցառման) ժամանակ ու նրանց մոտ շատ լավ ստացվեց: Ես անձամբ չէի սպասում, որ այդքան կարճ ժամանակում նման լավ խումբ կստացվի: